《缘识》
宋代·宋太宗

河决洪波东南流迤逦，苍生昏垫困其止。
去年今岁岂遑安，劳我关心情不已。
奔衡浩渺故无涯，十二州民皆忧水。
诸般度议自裁之，乃出禁军为夫使。
倍加慰谕愿登先，悦随容易能如此。
大将闻命效駈驰，连夜侵晨顺从理。
未经月余便成功，龙门一合士民喜。
欢乎欢，忻斯睹，
土木如山杵如雨。浪平变化尽为空，
力役忙忙无朝暮。锡赐钱与衣，
遭灾免税租。皇天睠命八方同，
惟德惟馨依是辅。